1997R2200 — FI — 26.04.1998 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

NEUVOSTON ASETUS (EY) N:o 2200/97,

annettu 30 päivänä lokakuuta 1997,

omenoiden, päärynöiden, persikoiden ja nektariinien yhteisön tuotannon tervehdyttämisestä

EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen ( 1 ), ottaa huomioon Euroopan parlamentin lausunnon ( 2 ), sekä katsoo, että sekä katsoo, että yhteisön omenoiden, päärynöiden, persikoiden ja nektariinien markkinoille on ominaista tietty tarjonnan ja kysynnän välinen epäsuhta; tämä tilanne oikeuttaa markkinointivuosina 1990/1991 - 1994/1995 omenoiden osalta ja markkinointivuonna 1995 persikoiden ja nektariinien osalta käyttöön otettujen yhteisön tuotannon tervehdyttämistoimien saattamisen uudelleen voimaan siten, että ne koskevat myös päärynöitä, olisi rajoitettava toimeen oikeutettujen alojen määrää ja jätettävä ulkopuolelle vähemmän tuottoisat hedelmätarhat; alat on jaettava jäsenvaltioiden välillä kunkin jäsenvaltion hedelmätarhojen, tuotannon ja markkinoilta vetämisen mukaan; jakoa olisi voitava muuttaa raivattavan pinta-alan optimoimiseksi; on lisäksi tarpeen sallia, että jäsenvaltiot voivat määritellä alueet ja edellytykset, joilla toimea sovelletaan, jotta sen täytäntöönpano ei häiritsisi tiettyjen alueiden taloudellista ja ekologista tasapainoa, yhtenäisen palkkion määrä olisi vahvistettava ottaen huomioon sekä raivauskustannukset että tuottajan tulomenetykset, ja raivauspalkkion tarkoituksena on perustamissopimuksen 39 artiklassa määrättyjen tavoitteiden toteutuminen: olisi säädettävä toimenpiteen rahoittamisesta Euroopan maatalouden ohjaus- ja tukirahaston (EMOTR) tukiosastosta, ON ANTANUT TÄMÄN ASETUKSEN:

1 artikla

1. Omenoiden, päärynöiden, persikoiden ja nektariinien (mukaan lukien brugnole-lajike) tuottajat yhteisössä voivat hakemuksesta ja tässä asetuksessa säädetyin edellytyksin saada markkinointivuodelta 1997/1998 yhtenäisen palkkion omena-, lukuun ottamatta siideriomenapuita, päärynä-, lukuun ottamatta siideripäärynäpuita, persikka- ja nektariinipuiden raivauksesta.

2. Raivauspalkkio myönnetään enintään 10 000 hehtaarin alan raivauksesta tuoteryhmää kohti eli tuoteryhmälle omenat ja päärynät ja tuoteryhmälle persikat ja nektariinit seuraavasti:

▼M1

2.

Komissio voi ensimmäisessä alakohdassa säädetyn enimmäispinta-alan rajoissa muuttaa edellä olevaa jakoa 6 artiklassa säädetyn menettelyn mukaisesti saadakseen sen raivattavan alan mahdollisimman suureksi, josta voidaan myöntää raivauspalkkio.

3. Jäsenvaltioiden

— on määriteltävä taloudellisin ja ekologisin perustein alueet, joilla raivauspalkkio myönnetään,

— on määriteltävä edellytykset, joilla voidaan erityisesti turvata kyseisten alueiden taloudellinen ja ekologinen tasapaino,

— voivat määritellä ensisijaisia tuottajaluokkia komission kanssa vahvistettujen puolueettomien perusteiden pohjalta.

Niiden on ilmoitettava komissiolle nämä alueet, edellytykset ja tarvittaessa luokat heti, kun ne on hyväksytty tai nimetty.

Jäsenvaltio voi olla määrittelemättä aluetta. Tällöin jäsenvaltion on ilmoitettava siitä komissiolle kuukauden kuluessa tämän asetuksen voimaantulosta.

2 artikla

1. Raivauspalkkion myöntämisen edellytyksenä on, että edunsaaja kirjallisesti sitoutuu

a) raivaamaan tai raivauttamaan yhdellä kertaa ennen 6 artiklassa säädetyn menettelyn mukaisesti annettua päivämäärää omena-, päärynä-, persikka- tai nektariinitarhansa tai osan siitä siten, että raivattu pinta-ala on vähintään 0,5 hehtaaria omena- ja päärynäpuiden osalta ja vähintään 0,4 hehtaaria persikka- ja nektariinipuiden osalta,

b) 6 artiklassa säädettyä menettelyä noudattaen annettujen säännösten mukaisesti olemaan istuttamatta omena-, päärynä-, persikka- tai nektariinipuita.

2. Tässä asetuksessa ja kummankin 1 artiklan 2 kohdassa tarkoitetun tuoteryhmän osalta ”hedelmätarhalla” tarkoitetaan tilan kaikkia sellaisia istutettuja lohkoja yhteensä, joiden istutustiheys on vähintään 300 puuta hehtaarilla. Tämä vähimmäistiheys on alennettu 150 puuhun hehtaarilta Annurca-lajikkeen omenapuilla istutettujen lohkojen osalta.

3 artikla

Raivauspalkkion vahvistamisessa otetaan huomioon erityisesti raivauskustannukset ja raivaustoimet toteuttaneiden tuottajien tulonmenetykset.

4 artikla

Jäsenvaltioiden on valvottava, että raivauspalkkion saajat noudattavat 2 artiklassa tarkoitettuja sitoumuksia. Niiden on toteutettava tarvittavat lisätoimenpiteet erityisesti tämän järjestelyn säännösten noudattamisen varmistamiseksi. Niiden on ilmoitettava komissiolle tätä varten toteutetut toimenpiteet.

5 artikla

Tässä asetuksessa säädettyjä toimenpiteitä pidetään yhteisen maatalouspolitiikan rahoituksesta 21 päivänä huhtikuuta 1970 annetun asetuksen (ETY) N:o 729/70 ( 3 ) 3 artiklan mukaisina maatalousmarkkinoiden säätelemiseen tähtäävinä interventioina. Ne rahoitetaan EMOTR:n tukiosastosta.

6 artikla

Raivauspalkkion määrä ja yksityiskohtaiset säännöt tämän asetuksen soveltamisesta vahvistetaan hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 ( 4 ) 46 artiklassa säädettyä menettelyä noudattaen.

7 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL C 124, 21.4.1997, s. 26

( 2 ) Lausunto annettu 24 päivänä lokakuuta 1997 (sitä ei ole vielä julkaistu virallisessa lehdessä).

( 3 ) EYVL N:o L 94, 28.4.1970, s. 13, asetus sellaisena kuin se on viimeksi muutettuna asetuksella (EY) N:o 1287/95 (EYVL L 125, 8.6.1995, s. 1).

( 4 ) EYVL L 297, 21.11.1996, s. 1